ये एक नया सर्वे है और इसका आधार गूगल पर किया गया सर्च है.ये दर्शाता है कि इस पूरे साल में भारतीयों ने किन व्यक्तियों के बारे में जानने  में अपनी रूचि सबसे ज़्यादा दिखाई है.इसी सर्वे के मुताबिक़ सानिया मिर्ज़ा लगातार तीसरी बार सबसे लोकप्रिय खिलाड़ी हैं.फ़िल्मजिस हिंदी सिनेमा के बारे में सबसे ज़्यादा जानकारी ली गयी है, वो है सैफ अली ख़ान और दीपिका पादुकोण की फ़िल्म लव आजकल.वैश्विक आर्थिक मंदी का क्षेत्रीय स्तर पर  क्या प्रभाव पड़ेगा, इसकी चिंता भी भारतीयों को है और इसका अंदाज़ा भी इस सर्वे से लगता है.वैश्विक आर्थिक मंदी का क्षेत्रीय स्तर पर  क्या प्रभाव पड़ेगा, इसकी चिंता भी भारतीयों को है और इसका अंदाज़ा भी इस सर्वे से लगता है.2009 के गूगल सर्च में 'बजट 2009' और 'सत्यम के शेयर की क़ीमत' ऐसे विषय उभर कर आए हैं जिनके बारे में सबसे ज़्यादा जानकारी जुटाने की कोशिश की गयी है.राहुल गाँधी और सचिन पायलट ने नेट पर सर्च करनेवालों के बीच अपनी ख़ास पहचान बनायीं है.राहुल ने सबसे लोकप्रिय राजनेता के तौर पर इस सर्वे में अपनी दादी को पछाड़ दिया है.राहुल जहाँ सबसे लोकप्रिय नेता के तौर पर उभर कर आए हैं वहीं उनकी दादी और भारत की पूर्व प्रधानमंत्री इंदिरा गाँधी दूसरे नंबर पर आई हैं.नेतासबसे लोकप्रिय नेताओं की सूची में तीसरे नंबर पर हैं सचिन पायलट और उसके बाद सारा पेलिन, पी चिदंबरम, मायावती, बराक ओबामा, सोनिया गांधी, राजेश पायलट और मनेका गाँधी का नाम आता है.सबसे तेज़ी से जिन विषयों पर खोज बढ़ रही है उसमें भारतीय रेल की साईट 'आईआरसीटीसी', 'माइकल जैक्सन', 'ट्विट्टर' और 'चुनाव परिणाम' शामिल हैं.जानीं-मानीं हस्तियों की सूची में मेगास्टार अमिताभ बच्चन शीर्ष 10 लोगों में भी नहीं आते जबकि उसी सूची में उनकी बहु ऐश्वर्या राय, शाहिद कपूर, करीना कपूर,शाहरुख़ खान, एंजेलिना जोली और सचिन तेंदुलकर शामिल हैं.इस सर्वे के मुताबिक़ सचिन तेंदुलकर भारत के सबसे चहेते क्रिकेट खिलाड़ी हैं.